Geen borgtog vir tieners wat glo weeskinders moor | Nuus24
Geen borgtog vir tieners wat glo weeskinders moor
Johannesburg – Ses tieners wat van die moord op drie kinders beskuldig word, is Vrydag borgtog geweier deur die Mookgopong-landdroshof, het die polisie in Limpopo gesê.“Die ses sal teruggeneem word na ‘n plek van veiligheid,” het brig. Hangwani Mulaudzi gesê.Hulle is almal tussen die ouderdomme van 12 en 14.Die saak is tot 1 Februarie uitgestel.Die groep het glo die negejarige Bafana Kekana, sy broer Hosea Kekana (10) en hul niggie Johanna Kekana (12) in Augustus verlede jaar vermoor.Die drie het by die Montadi-jeugsentrum gewoon. Hulle is gestenig in die voorval.Al drie se hande en voete was met skoenveters vasgebind. Johanna is verkrag voordat sy vermoor is.– Volg Nuus24 op Twitter
Lees meer oor: tieners | moorde VOLGENDE OP NUUS24X Dr MJ du Plessis Gereformeerde Kerk Bellville Datum: 7 November 2004 (aand)
Lofpsalm 31:1, 4, 15
Teks: 1 Johannes 5:6b; Kategismus Sondag 20
Die Gees is die Getuie daarvan, en die Gees is die waarheid.
Dit is waar dat daar dinge in ons geloof is wat ons nie kan bewys nie, want ons het nie hierdie dinge in ons mag nie, maar ons glo dit.
So het die ongelowiges altyd die argument dat ons nie kan bewys dat God bestaan nie.
Ons kan ook nie bewys dat ons na ons dood liggaamlik gaan opstaan nie.
Ons kan ook nie bewys waar die hemel is of waar die hel is, en waarheen die mense wat reeds dood is, gegaan het nie.
Gebrek aan laboratoriumbewyse beteken nie dat God nie bestaan nie, en dat ons nie liggaamlik uit die dood sal opstaan nie, want die Gees van God getuig daarvan. Dit is waar ons en die ongelowiges mekaar verloor: Die Heilige Gees openbaar nie aan almal al die dinge wat die verlossing van die mens raak nie. Paulus skryf byvoorbeeld dat die prediking net krag het vir die wat daarvoor ryp is (1 Korintiërs 2:6).
1. Wat getuig die Heilige Gees?
2. Waar en aan wie getuig Hy?
3. Wat is die doel van sy getuienis?
Die Heilige Gees bring ons tot geloof. In sy werk om mense te bekeer maak Hy dikwels van buitengewone kragte gebruik, soos op Pinksterdag toe die Heilige Gees uitgestort is: Die apostels het in ander tale as die wat hulle gewoonlik kon praat, die evangelie verkondig. Die inhoud van wat hulle sê, is altyd van die evangelie van Jesus Christus en niks anders as Jesus Christus nie.
In die gedeelte wat ons saam gelees het, is dit duidelik dat God openbaar dat die werk wat die Heilige Gees doen, werk is wat Hy self doen.
Dit is waarom daar geskryf staan dat iemand wat die Seun verwerp, God tot leuenaar maak. Dit, terwyl die Heilige Gees ons leer wie Jesus Christus is.
Daar was natuurlik van die begin af mense wat daarop aanspraak gemaak het dat hulle die Heilige Gees het, en dan onder hierdie voorwendsel allerhande dwaalleer verkondig het.
Dit laat ons die vraag vra: Hoe kan ons onderskei of mense werklik deur die Heilige Gees besiel is of nie? Die Here gee ons ’n baie duidelike antwoord:
Geliefdes, glo nie elke gees nie, maar stel die geeste op die proef of hulle uit God is, want baie valse profete het in die wêreld uitgegaan. Hieraan ken julle die Gees van God: elke gees wat bely dat Jesus Christus in die vlees gekom het, is uit God; (1 Johannes 4:1-2 AFR53)
Geliefdes, moenie enige een glo wat sê dat hy die Gees van God het nie, want daar is reeds baie valse profete in die wêreld, maar ondersoek elkeen: ondersoek of sy gees van God afkomstig is. Hieraan ken julle die Gees van God: elkeen wat bely dat Jesus werklik die Christus is wat mens geword het, het die Gees wat van God afkomstig is (1 Johannes 4:1-2 NAV83).
In die werk van die Heilige Gees gaan dit dus oor geloof in Jesus Christus. Ons kry dit presies ook so in die gedeelte wat ons saam gelees het. Vers 1-5 begin en eindig met ’n verwysing na geloof.
In vers 1 sê die Here: Glo dat Jesus die Christus is,
en in vers 5: Glo dat Jesus die Seun van God is.
Die Heilige Gees is baie skerp op mense wat nie hierdie openbaring wil aanvaar nie. Die Heilige Gees leer reguit dat iemand wat nie erken dat Jesus die Christus is nie, ’n leuenaar en ’n antichris is en dat so ’n mens ook nie God die Vader ken nie (1 Johannes 2:22, 23).
Die Heilige Gees lei en leer ons om ons geloof in Jesus Christus te bely. Geloof en belydenis is twee dinge wat onlosmaaklik aan mekaar vasgemaak is.
Bely is om uiting te gee aan geloof, en geloof moet lei tot belydenis.
Die twee dinge moet altyd saamloop (vgl. Romeine 10:10).
Die verskil tussen geloof en belydenis is dat ons met ons belydenis hoofsaaklik teenoor die wêreld optree en met geloof teenoor God.
As jy gemeenskap met Jesus loën, verloën jy ook gemeenskap met God die Vader en bring jy dadelik jou gemeenskap met die Heilige Gees in gedrang, want dis op sy getuienis dat jy God en Christus ken, en ook gemeenskap met God kan beoefen. Alleen dan kan jy die ewige lewe ingaan (5:12).
2. Waar en aan wie getuig die Heilige Gees?
Sonder vernuwing deur die Heilige Gees is ons deel van die ewige doderyk. Dan mis ons die ware geloof.
Johannes lê klem daarop dat God sy kinders vernuut en herskep, sodat hulle Hom en mekaar kan liefhê.
In sy aansporing om lief te hê, vat hy al die gebooie saam onder die liefdesgebod.
Dit is waarom daar ’n hele paar verwysings is dat as jy nie kan liefhê nie, jy nog steeds in die dood is (vgl. 1 Johannes 3:14).
Hierdie vernuwing en wedergeboorte word deur die Heilige Gees in elke gelowige bewerk (vgl. 1 Johannes 2:3; 3:23; 5:21).
Om die erns van hierdie saak vir die gelowiges te beklemtoon, herhaal die Heilige Gees die saak (v. 3).
· Ons hele lewe moet betrek wees in ons gehoorsaamheid aan die Here.
· Ons moet al die gebooie van die Here gehoorsaam.
· Die Here beklemtoon dat dit vir die mense wat ’n sterk liefdesband met die Here het, nie moeilik is om die gebooie van die Here te gehoorsaam nie (vgl. Matteus 11:28-30; Psalm 119:47, 93; Romeine 7:22).
Die nuwe Afrikaanse vertaling praat in vers 4 van . . . enige een wat ’n kind van God is . . . Letterlik staan daar . . . elkeen wat uit God gebore is . . .
Dit is jammer dat dit verlore geraak het in die jongste Afrikaanse vertaling, want die woorde . . . die wat uit God gebore is beteken ook wedergebore wees.
Dit beskryf die voortdurende proses waarin ons die kwaad oorwin en meer en meer aan die Here behoort.
Wanneer dit gebeur, word dit vir ons makliker om die gebooie van die Here te onderhou.
· Daarom is Johannes se boodskap aan die gelowiges dat wanneer daar ware geloof in ons harte is, ons uit God gebore is, en met daardie geloof oorwin ons die wêreld.
Dit beteken ook dat dit ’n proses is waarin ons alle bose kragte en geeste verslaan, al is hulle hoe talryk en woedend.
Die boek Openbaringe beskryf die toekomsperspektief van hierdie saak aan ons.
Die Here laat Johannes die honderd vier en veertig duisend gelowiges sien wat saam met Jesus op die berg Sion staan.
Die mense is almal oorwinnaars saam met Jesus Christus. Daar in die hiernamaals maak hulle musiek en sing ’n nuwe lied voor die troon van die Here (vgl. Openbaring 14:1-5).
Die geloof in die Here Jesus Christus is dus ’n krag wat in ons werk, en wat ons laat voortgaan deur die tyd totdat ons aan die einde van die tyd die oorwinning in Jesus Christus behaal.
Dit is logies dat wanneer hierdie geloof agteruitgaan, dit sy krag gaan verloor en inderdaad ook die stryd teen die satan verloor.
Daarom wys die Heilige Gees ons herhaaldelik in hierdie gedeelte op die groot krag van die geloof. Die oorwinning van die gelowiges is sodanig dat hulle met God as konings heers oor die ganse heelal (vgl. Openbaring 1:6; 5:10).
Dikwels word van hierdie oorwinning in ons gelowiges se lewens min gesien omdat ons geloof baie keer klein is (vgl. Matteus 17:20; 21:21, 22; Johannes 14:12). Maar dit is juis die rede waarom die die Heilige Gees ons troos en vermaan, sodat ons tot bekering kan kom, en daar van geloofsoorwinning meer in ons lewens gesien kan word.
Hoe kan ons kom op die punt waar ons hierdie oorwinnende geloof in Jesus Christus het? Wie of wat leer ons om Jesus Christus as waaragtige mens en as waaragtige God te aanbid?
Johannes se antwoord is dat geloof op getuienis berus. Mense glo wat hulle hoor. Maar ons kan nie sommer enigiets glo wat ons hoor nie, daarom moet die geldigheid van getuienis beoordeel word.
Vers 6-9 beskryf die geldigheid en die aard van die getuienis rondom Jesus Christus. Daar is drie getuies wat getuig oor die inhoud van Jesus se sending op die aarde. Die drie getuies is water, bloed en die Heilige Gees. Water en bloed is ’n kombinasie wat reeds uit die Ou Testament kom.
Tydens sommige van die Levitiese rituele is die offerbloed met water gemeng en oor die volk gesprinkel.
Die bloed is die simbool van regverdigmaking en die water is die simbool van heiligmaking. Jesus maak ons regverdig en heilig.
Natuurlik verwys water na Jesus se doop waar Hy deur God bevestig is en verklaar is as die Messias.
Tydens hierdie geleentheid het die Heilige Gees soos ’n duif op Hom neergedaal.
Die bloed verwys na die kruis waar Jesus hierdie verlossing volbring het.
Die doel van die Messias was om sy volk te verlos van hulle sondes. Die water en die bloed verwys altwee daarna:
die een na die begin van die Messias se openbare optrede
en die ander een na die volvoering daarvan.
Die derde Getuie is die Heilige Gees. Toe Jesus nog saam met die dissipels op die aarde was, het Hy al die saak duidelik gemaak.
Hy het vir hulle gesê dat Hy vir hulle ’n Voorspraak van die Vader af sal stuur.
Die Voorspraak sal die Gees van die waarheid wees.
Hy sal van die Vader uitgaan en Hy sal vir hulle van Jesus Christus getuig.
Hy sal die gelowiges in die hele waarheid lei (Johannes 15:26; 16:13).
Hy sal die gelowiges ook so lei dat hulle dwaalleer en die waarheid van mekaar sal kan onderskei (1 Johannes 4:6).
Wat getuig die Heilige Gees van Jesus Christus?
Hy getuig dat Jesus die weg en die waarheid en die lewe is. Daar is geen manier hoe mens in die hemel kan kom, behalwe deur Jesus Christus nie (Johannes 14:6).
Die Heilige Gees doen meer met en vir ons as net om ons te laat glo dat Jesus die God en Here is wat ons verlos.
Hy gee ook verskillende genadegawes aan ons. Hy gee aan ons gawes soos kennis en wysheid, en die vermoë om wonders te doen en om God se boodskap te verkondig (1 Korintiërs 12:3vv).
Die Here leer ons dat ons net sy gebooie kan onderhou wanneer Hy in ons bly. Hy voeg dan by dat ons ’n manier het om te weet of Hy in ons bly: Dit is dat Hy sy Gees aan ons gegee het (1 Johannes 3:24; 4:13; 2:20, 27).
Die doel van die Heilige Gees se getuienis is om ons te laat glo, en om ons reg te laat lewe.
Daar is duidelike voorbeelde van mense wat voorgegee het dat hulle glo, maar hulle geloof was alles behalwe eerlik. ’n Voorbeeld is die mense wat Jesus verhoor het.
Die Bybel vertel hoe hulle getuienis verdraaid was en nie ooreengestem het nie – terwyl hulle voorgegee het dat hulle alles doen en sê in die Here se Naam (Markus 14:56, 59). Dit is presies hoe ons nie moet wees nie.
Die Heilige Gees wil hê dat ons eerlike en ware getuies van Jesus moet wees.
Ongeloof maak ’n mens egoïsties, terwyl die geloof in Jesus Christus ons van God afhanklik maak, en ons na ons medemens toe laat uitreik.
Die Heilige Gees lei die ware gelowige dat hy al hoe meer met blydskap in Christus lewe.
Die Heilige Gees wil ook hê dat ons geloof rotsvas moet wees.
Daar moet nie by ons twyfel wees oor ons geloof en oor Jesus Christus wat mens was en gely het en wat God is en vir ons die dood oorwin het nie.
Hy wys ons daarop dat die Here die volk Israel in die Ou Testament al geleer het dat getuienis oor ’n saak vasstaan as daar twee of drie mense is wat dit gesien het en wat instaan vir die saak (Deuteronomium 19:15).
Johannes onthou dat toe Jesus gelewe het, Hy self ook daarna verwys het en toe bygevoeg het dat Hyself en die Vader oor Hom getuig (Johannes 8:17, 18). Daarom moet die dissipels in Hom glo.
In die gedeelte wat ons saam gelees het, verwys die Here ook daarna, en wys ons daarop dat ons mense se getuienis aanvaar, en daarom moet ons die getuienis van die Heilige Gees soveel te meer aanvaar omdat dit God self is wat getuig (v. 9).
As ons dit nie doen nie, waarsku die Here, maak ons God tot leuenaar (v. 10), en dan het ons groot probleme, want dit is sonde teen die Heilige Gees. Die Here leer ons dat dit die een sonde is wat Hy nie vergewe nie – nie in hierdie lewe nie en ook nie in die toekomstige nie.
Die bedoeling van die Heilige Gees is glad nie om ons te dreig nie. Hy wil ons troos. Hy wil hê ons moet vas en seker weet van ons verlossing. En dan wil Hy daarby hê dat ons ons lewens daarvolgens moet inklee.
Die Here stuur nie eerste mense of duiwels of die natuur om ons van sy genade en van vergewing van sondes en van die ewige lewe te leer nie.
Hy stuur sy Heilige Gees. Die Here laat ons in ’n tyd lewe waar daar swaar aanslae op die gelowiges gemaak word.
Geloof word in ons huidige samelewing vervlak tot ’n gewone kultuurverskynsel waar enigeen maar kan glo soos hy wil.
Die moderne siening is dat niemand ook enigiemand anders se geloof mag teëstaan of verwerp nie.
Afgodsdienste en alle heidense gelowe word ook wetlik op een vlak geplaas met die aanbidding van die ware God. Dit veroorsaak swaar spanning by ons.
In hierdie tyd moet ons besef dat die Heilige Gees direk by ons is.
Hy dra ons deur sulke aanvegtinge.
Die Heilige Gees lei ons met sy getuienis om die wêreld te oorwin. Sy getuienis staan duidelik in vers 11 en 12 geskryf:
En dit is die getuienis: dat God ons die ewige lewe gegee het, en dié lewe is in sy Seun. Hy wat die Seun het, het die lewe; wie die Seun van God nie het nie, het nie die lewe nie. (1 Johannes 5:11-12 AFR53)
En die getuienis behels dit: God het ons die ewige lewe gegee, en die lewe is deur sy Seun. Wie die Seun het, het die lewe; wie die Seun van God nie het nie, het ook nie die lewe nie. Die Gees is die Getuie daarvan, en die Gees is die waarheid (NAV83).
Skrifberyming 1-1:7 (Ou boek: 24:7)
Datum: 7 November 2004 (aand)